wickkiey/tamil-wikipedia-chunked huggingface dataset:
# வார்ப்புரு:குரு குடும்பம்

This shows the line of royal and family succession, not necessarily the parentage. See the notes below for detail.  
**குறியீடுகள்**
- ஆண்: <span>** *நீல ஓரம்***</span>
- பெண்: <span>** *சிவப்பு ஓரம்* **</span>
- பாண்டவர்கள்: <span>** *பச்சைப் பெட்டி* **</span>
- கௌரவர்கள்: <span>** *மஞ்சள் பெட்டி* **</span>  
**குறிப்புகள்**
- **a**: சந்தனு என்பவர் குரு தேசத்தின் மன்னர் ஆவார். குரு என்ற மூதாதையரில் இருந்து இவர் சில தலைமுறைகள் இடைவெளி கொண்டவர். சத்தியவதியை மணக்கும் முன் இவர் கங்கையை மணந்து கொண்டார்.
- **b**: பாண்டுவும், திருதராட்டிரனும் were fathered by வியாசர் in the *niyoga* tradition after விசித்திரவீரியன்'s death. Dhritarashtra, Pandu and Vidura were the sons of Vyasa with Ambika, Ambalika and a maid servant respectively.
- **c**: கர்ணன் (மகாபாரதம்) was born to குந்தி through her invocation of சூரிய தேவன் (இந்து சமயம்), before her marriage to பாண்டு.
- **d**: தருமன், வீமன், அருச்சுனன், நகுலன் (மகாபாரதம்) and சகாதேவன் were acknowledged sons of பாண்டு but were begotten by the invocation by குந்தி and மாதுரி of various deities. They all married திரௌபதி (not shown in tree).
- **e**: துரியோதனன் and his siblings were born at the same time, and they were of the same generation as their பாண்டவர் cousins.
- **f** : Although the succession after the Pandavas was through the descendants of Arjuna and Subhadra, it was Yudhishthira and Draupadi who occupied the throne of Hastinapura after the great battle.  
The birth order of siblings is correctly shown in the family tree (from to ), except for வியாசர் and வீடுமர் whose birth order is not described, and Vichitravirya and Chitrangada who were born after them. The fact that அம்பிகா and அம்பாலிகா are sisters is not shown in the family tree. The birth of Duryodhana took place after the birth of Karna, Yudhishthira and Bhima, but before the birth of the remaining Pandava brothers.  
Some siblings of the characters shown here have been out for clarity; these include சித்திராங்கதன், the eldest brother of Vichitravirya. விதுரன், half-brother to Dhritarashtra and Pandu.
# சார்லசு புரூக்

**சார்லசு புரூக்** (ஆங்கிலம்: *Charles Brooke* அல்லது *Charles Anthoni Johnson Brooke*; மலாய்: *Raja Putih Charles Brooke*) (பிறப்பு: 3 சூன் 1829 – இறப்பு: 17 மே 1917), என்பவர் சரவாக் மாநிலத்தில், வெள்ளை இராஜா எனும் புரூக் பரம்பரையில் இரண்டாவது இராஜாவாக சரவாக் இராச்சியத்தை ஆட்சி செய்தவர்; 3 ஆகஸ்டு 1868 தொடங்கி 17 மே 1917 வரையில் 49 ஆண்டுகள் ஆட்சி செய்தவர்.  
சரவாக் இராச்சியத்தை உருவாக்கிய ஜேம்சு புரூக் *(James Brooke)* என்பவர் உறவு முறையில் சார்லசு புரூக்கின் மாமா ஆகும்.
# சார்லசு புரூக்

## பொது

**வெள்ளை இராஜா**, (*White Rajahs* அல்லது *Rajah of Sarawak*) என்பது சரவாக் மாநிலத்தில், சரவாக் இராச்சியம் எனும் ஆட்சியை நிறுவிய ஒரு பிரித்தானியக் குடும்பத்தின் வம்ச முடியாட்சி. அதுவே ஒரு முன்னாள் மன்னராட்சி.  
1840-ஆம் ஆண்டுகளில், போர்னியோ தீவின் வடமேற்குப் பகுதியில் **சரவாக் சுல்தானகம்** எனும் சரவாக் இராச்சியம் ஆட்சி செய்தது.
# சார்லசு புரூக்

## வரலாறு

சார்லசு புரூக் இங்கிலாந்து சோமர்செட் *(Somerset)* எனும் பகுதியில் பிறந்தவர். தந்தையாரின் பெயர் சார்லஸ் அந்தோனி ஜான்சன் *(Charles Anthoni Johnson).* தாயாரின் பெயர் எம்மா பிரான்சிஸ் ஜான்சன் *(Emma Frances Johnson).* எம்மா பிரான்சிஸ், சரவாக்கின் முதல் இராஜாவான ஜேம்ஸ் புரூக்கின் இளைய தங்கை ஆவார்.  
சார்லஸ் புரூக், இங்கிலாந்து சோமர்செட், குரூகெர்ன் கிராமர் பள்ளியில் *(Crewkerne Grammar School)* படித்தார். பின்னர் ஐக்கிய இராச்சியத்தின் அரசக் கடற்படையில் சேர்ந்தார். 1852-இல் சரவாக்கிற்கு வந்தார்.
# சார்லசு புரூக்

## வரலாறு

### ஜேம்சு புரூக் இறப்பு

1853 மற்றும் 1868-ஆம் ஆண்டுகளுக்கு இடையில், சார்லஸ் புரூக், சரவாக்கின் துவான் மூடா பதவியில் இருந்தார். 1868-ஆம் ஆண்டில் சரவாக் ராஜா என்கிற பட்டத்தைப் பெற்றார். பின்னர், லுண்டு எனும் கூச்சிங் பிரிவில் ஆளுநர் பதவியை *(Resident at Lundu)* ஏற்றார்.  
1865-ஆம் ஆண்டில், ஜேம்சு புரூக், தன் வாரிசாக சார்லஸ் புரூக்கை சரவாக் இராச்சியத்தின் ஆளுநராக நியமித்தார். ஜேம்சு புரூக் 1868 சூன் 11-ஆம் தேதி, 65-ஆவது வயதில் இங்கிலாந்தில் காலமானார்.  
1869 அக்டோபர் 28-ஆம் தேதி இங்கிலாந்தில் சார்லஸ் புரூக் - மார்கரெட் ஆலிசு *(Margaret Alice Lili de Windt)* திருமணம் நடைபெற்றது. திருமணத்திற்குப் பின்னர் மார்கரெட் ஆலிசு, சரவாக்கின் ராணி *(Ranee of Sarawak)* எனும் பட்டத்திற்குத் தகுதி உயர்த்தப் பட்டார். இவர்களுக்கு ஆறு பிள்ளைகள்.
# சார்லசு புரூக்

## வரலாறு

### சார்லஸ் வைனர் புரூக்

சார்லஸ் புரூக்கிற்குப் பின்னர் அவரின் மகன் சார்லசு வைனர் புரூக் *(Charles Vyner Brooke)* என்பவர் சரவாக் ராஜாவாக பதவியேற்றார். சார்லஸ் புரூக்கிற்கு மற்றொரு மகன் இருந்தார். அவருடைய பெயர் எஸ்கா புரூக் *(Esca Brooke).* (பிறப்பு: 1867; இறப்பு: 1953).  
சார்லஸ் புரூக் ஏற்கனவே டாயாங் மஸ்தியா பிந்தி அபாங் அயிங் *(Dayang Mastiah binti Abang Aing)* எனும் மலாய்ப் பெண்ணைத் திருமணம் செய்து இருந்தார். அவர்களுக்குப் பிறந்தவர் தான் எஸ்கா புரூக்.  
பின்னர் இவர் (எஸ்கா புரூக்), வில்லியம் டேகின் *(Rev. William Daykin)* எனும் பாதிரியாரால் தத்து எடுக்கப்பட்டார். கனடாவுக்குச் சென்றார். அங்கு தன் பெயரை புரூக்-டேகின் *(Brooke-Daykin)* என்று மாற்றிக் கொண்டார்.
# சார்லசு புரூக்

## வரலாறு

### சரவாக் எல்லைகளை விரிவுபடுத்துதல்

சார்லஸ் வைனர் புரூக் தனது மாமா தொடங்கிய வேலைகளைத் தொடர்ந்தார். வர்த்தக வளர்ச்சியை ஊக்குவித்தல்; சரவாக் எல்லைகளை விரிவுபடுத்துதல் போன்றவற்றில் தீவிரம் காட்டினார்.  
திருட்டு, அடிமைத்தனம் மற்றும் மனித தலை வேட்டை *(Headhunting)* ஆகியவற்றை அடக்கினார். 1891-இல் சார்லஸ் வைனர் புரூக், போர்னியோவில் முதல் அருங்காட்சியகமான சரவாக் அருங்காட்சியகத்தை *(Sarawak Museum)* நிறுவினார்.  
1903-ஆம் ஆண்டில் ஓர் ஆண்கள் பள்ளியை நிறுவினார். இது 'அரசு லே பள்ளி' *(Government Lay School)* என்று அழைக்கப்பட்டது. அங்கு மலாய்க்கார மாணவர்கள் மலாய் மொழியில் கற்பிக்கப் பட்டார்கள்.
# சார்லசு புரூக்

## வரலாறு

### பிரிட்டன் அரசாங்கத்தின் பாதுகாப்பு நாடு

சார்லஸ் வைனர் புரூக் இறக்கும் போது, பிரிட்டன் அரசாங்கம் அதன் பாதுகாப்பு நாடு எனும் தகுதியைச் சரவாக்கிற்கு வழங்கி இருந்தது. அந்தக் கட்டத்தில், சரவாக்கில் ஒரு நாடாளுமன்ற அரசாங்கம் செயல்பட்டது. ஒரு தொடருந்து சேவையும் இருந்தது. அத்துடன் எரிபொருள் எண்ணெயும் கண்டுபிடிக்கப்பட்டு விட்டது.  
சரவாக்கை ஆட்சி செய்த மூன்று வெள்ளை இராஜாக்களும் இங்கிலாந்தின் டார்ட்மூர் *(Dartmoor),* ஷீப்ஸ்டோர் கிராமத்தில் உள்ள ஷீப்ஸ்டர் தேவாலயத்தில் *(Sheepstor Church)* அடக்கம் செய்யப்பட்டு உள்ளனர்.
# சார்லசு புரூக்

## புரூக் வம்சாவழியினர்

| **ஜேம்சு புரூக்**
(1841–1868) | 29 ஏப்ரல் 1803, இந்தியா | 11 ஜூன் 1868, இங்கிலாந்து |  |
| --- | --- | --- | --- |
| **ஜோன் புரூக்**
Rajah Muda of Sarawak
(1859–1863) | 1823, இங்கிலாந்து | 1 டிசம்பர் 1868, இங்கிலாந்து |  |
| **சார்லசு புரூக்**
(1868–1917) | 3 ஜுன் 1829, இங்கிலாந்து | 17 மே 1917, இங்கிலாந்து |  |
| **சார்லசு வைனர் புரூக்**
(1917–1946) | 26 செப்டம்பர் 1874, இங்கிலாந்து | 9 மே 1963, இங்கிலாந்து |  |
| **பெர்த்திராம் புரூக்**
Tuan Muda of Sarawak
(1917–1946) | 8 ஆகஸ்டு 1876, சரவாக் | 15 செப்டம்பர் 1965, இங்கிலாந்து |  |
| **அந்தோனி புரூக்**
Rajah Muda of Sarawak
(1939–1946) | 10 டிசம்பர் 1912, இங்கிலாந்து | 2 மார்ச் 2011, நியூசிலாந்து | } |
# விஜய் குமார் யாதவ்

**விஜய குமார் யாதவ்** (பிறப்பு 15 ஏப்ரல் 1996) என்பவர் இந்தியாவினைச் சேர்ந்த ஜூடோ விளையாட்டு வீரர் ஆவர். இவர் 2022 பொதுநலவாய விளையாட்டுப் போட்டியில் 60 கிலோ எடைப் பிரிவில் போட்டியிடும் இந்திய யுடோ வீரர் ஆவார். இப்போட்டியில் இவர் சைப்ரசின் பெட்ரோசு கிறிசுடோடூலிடைசை வீழ்த்தி வெண்கலப் பதக்கத்தை வென்றார்.
# இச்சாமதி மாவட்டம்

**இச்சாமதி மாவட்டம்** (**Ichamati district**) இந்தியாவின் மேற்கு வங்காள மாநிலத்தின் 30 மாவட்டங்களில் ஒன்றாகும். 2022-ஆம் ஆண்டில் புதிதாக நிறுவப்பட்ட 7 மாவட்டங்களில் இதுவும் ஒன்றாகும். வடக்கு 24 பர்கனா மாவட்டத்தின் சில வருவாய் வட்டங்களைக் கொண்டு இப்புதிய மாவட்டத்தை நிறுவ மேற்கு வங்காள அமைச்சரவை 1 ஆகஸ்டு 2022 அன்று முடிவு செய்துள்ளது. இம்மாவட்டத்தின் நிர்வாகத் தலைமையிட நகரம் பங்கான் நகரம் ஆகும்.
# இச்சாமதி மாவட்டம்

## கல்வி

- தீனபந்து மகாவித்தியாலயா
- ஜோகேந்திரநாத் மண்டல் ஸ்மிருதி மகாவித்தியாலயா
- பி. ஆர். தாக்கூர் அரசு கல்லூரி
- அம்பேத்கர் சப்தரிஷி மகாவித்தியாலயா
- கைக்காடா அரசு பாலிடெக்னிக்
# பங்கான்

**பங்கான்** (**Bangaon**), இந்தியாவின் மேற்கு வங்காள மாநிலத்தில் 2022-ஆம் ஆண்டில் புதிதாக நிறுவப்படவுள்ள இச்சாமதி மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் வங்காள தேசம் எல்லைக்கு அருகே அமைந்துள்ளது. முன்னர் இந்நகரம் வடக்கு 24 பர்கனா மாவட்டத்தில் இருந்தது.
# பங்கான்

## அமைவிடம்

பங்கான் நகரம், கொல்கத்தாவிற்கு வடகிழக்கே 80 கிலோ மீட்டர் தொலைவில், இச்சாமதி ஆற்றின் கரையில் அமைந்துள்ளது.
# பங்கான்

## போக்குவரத்து

3 நடைமேடைகள் கொண்ட பங்கான் சந்திப்பு தொடருந்து நிலையம் கொல்கத்தா போன்ற நகரங்களுடன் இணைக்கப்பட்டுள்ளது.
# பங்கான்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி பன்கான் நகரத்தின் மொத்த மக்கள் தொகை 1,08,864 ஆகும். மக்கள் தொகையில் ஆண்கள் 55,382 மற்றும் 53,482 பெண்கள் உள்ளனர். பாலின விகிதம் 1000 ஆண்களுக்கு 966 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 8,863 ஆகும். இதன் சராசரி எழுத்தறிவு 89.70% ஆகும். இதன் மக்கள் தொகையில் இந்துக்கள் 96.66%, இசுலாமியர்கள் 2.85%, கிறித்துவர்கள் 0.25 % மற்றும் பிறர் 0.48% ஆக உள்ளனர்.
# பங்கான்

## கல்வி

- தீனபந்து அரசுக் கல்லூரி).
# துகாங்கிடே

**துகாங்கிடே** (*Dugongidae*) என்பது *சைரேனியா* வரிசையில் உள்ள ஒரு குடும்பம் ஆகும். இக்குடும்பத்தில் எஞ்சியிருக்கும் ஒரு சிற்றினம், ஆவுளியா (து*கோங் துகோன்*) ஆகும். சமீபத்தில் அழிந்துபோன சிற்றினமாக, இசுடெல்லர்சு கடல் பசு (கை*ட்ரோடாமலிசு ஜிகாசு*) மற்றும் புதை படிவ பதிவுகளிலிருந்து அறியப்பட்ட பல அழிந்துபோன சிற்றினங்களும் இக்குடும்பத்திலிருந்தன.
எலும்புக்கூடு, பிலிப்பீன்சு தேசிய அருங்காட்சியகம்]]
துகாங்கிடேயின் உடல் எடையானது இளம் உயிரிகள் என்றால் 217 முதல் 307 கிலோ வரையும், வயது வந்த இளம் உயிரி என்றால் 334 முதல் 424 வரையும் நன்கு வளர்ந்த உயிரிகள் என்றால் 435 முதல் 568.5 வரையும் காணப்படும். இதனுடைய உடலின் வெப்பநிலை 24 முதல் 34.2 °Cவரை மாறுபடும். இதயத் துடிப்பு அளவீடுகள் 40 முதல் 96 பிபிஎம் வரை இருக்கும். இவை தனிப்பட்ட துகாங்குகளுக்கு இடையில் மாறுபடும். தண்ணீருக்கு வெளியே இதன் சுவாச விகிதம் 1 முதல் 33 வரை இருக்கும்.
# துகாங்கிடே

## வகைப்பாட்டியல்

- குடும்பம் **தூகாங்கிடே**
- பேரினம் † *அனிசோசிரன்*
- பேரினம் † *கரிபோசிரன்*
- இனம் † *இந்தோசைரன்*
- பேரினம் † *லெந்தியரெனியம்*
- பேரினம் † *கௌபித்தேரியம்*
- பேரினம் † *பாராலித்தேரியம்*
- பேரினம் † *பிரிசுகோசிரன்*
- பேரினம் † *புரோகோலிகோர்*
- பேரினம் † *சிரேனவசு*
- துணைக் குடும்பம் †கேலிதேரினே
- பேரினம் † *காலித்தேரியம்* (*நோமென் துபியம்*)
- துணைக் குடும்பம் தூகாங்கினே
- பேரினம் † *பாரதிசைரென்*
- பேரினம் † *காலிசுடோசைரன்*
- பேரினம் † *கிரெனாடோசைரன்*
- பேரினம் † *கோரிசுடோசிரன்*
- பேரினம் † *குலேபிரேரியம்*
- பேரினம் † *டையோப்ளோதெரியம்*
- பேரினம் † *டொம்னிங்கியா*
- *துகாங்* பேரினம்
- சிற்றினம் *துகாங் தூகான்,* *துகாங்*
- பேரினம் † *இட்டாலோசிரன்*
- பேரினம் † *குட்சிசிரன்*
- பேரினம் † *நானோசிரன்*
- பேரினம் † *நோரோசிரன்*
- பேரினம் † *ரைட்டியோடசு*
- பேரினம் † *சீனோசைரன்*
- துணைக் குடும்பம் †*மெட்டாக்சிதெரினே*
- பேரினம் † *மெட்டாக்சிதெரியம்*
- துணைக் குடும்பம் † *கைட்ரோடாமலினே*
- பேரினம் † *டுசிசிரன்*
- பேரினம் † *கைட்ரோடமாலிசு*
- சிற்றினம் † *கைட்ரோடமாலிசு* *குயுசிடே*
- சிற்றினம் † *கைட்ரோடமாலிசு* *இசுபைசா*
- சிற்றினம் † *கைட்ரோடமாலிசு ஜிகாசு*, இசுடெல்லர்சு கடல் பசு  
*ஈயோசைரன், ஈயோதெரொய்ட்சு* மற்றும் மற்றும் *புரோடோதெரியம்* ஆகியவை கடந்த காலத்தில் காலிதெரினேயின் கீழ் வைக்கப்பட்டிருந்தது. ஆனால் சமீபத்திய விலங்கின பகுப்பாய்விற்குப் பின் இந்த வகைகளை திரிசெச்சிடே மற்றும் தூகோனிடே ஆகியவற்றால் உருவாக்கப்பட்ட உயிரினக் கிளையின் அடித்தளமாக மீட்டெடுக்கப்பட்டது. மேலும், தூகோனினே மற்றும் *கைட்ரோடாமலினே* ஆகிய துணைக்குடும்பங்களைப் பொறுத்தமட்டில் கேலிதேரினே பலபிரிவுகள் கொண்டதாகும். மேலும் பெயரின் பயன்பாடு நிறுத்தப்பட வேண்டும், ஏனெனில் வகை இனமானது கண்டறிதல் இல்லாத பல்லை அடிப்படையாகக் கொண்டது.
# 2022 பிரான்சு வறட்சி

**2022 பிரான்சு வறட்சி** (*2022 France drought*) பிரான்சு நாட்டின் வரலாற்றில் மிகவும் மோசமான வறட்சியாகக் கருதப்படுகிறது. பிரான்சு நாட்டில் உள்ள பல்வேறு பகுதிகளிலும் வரலாறு காணாத அளவிற்கு வறட்சி அதிகரித்துள்ளது. கோடை காலம் தொடங்கியது முதல் நாட்டில் மூன்று முறை வெப்ப அலை வீசியுள்ளது. நாட்டின் பல பகுதிகளிலும் நீர் இருப்பு குறைந்துள்ளதால் விவசாயிகளும், கடும் வறட்சியினால் சுற்றுச்சூழலும் பாதிக்கப்பட்டு பல்வேறு உயிரினங்கள் பெருமளவில் பாதிக்கப்பட்டுள்ளன என்று கூறி பிரான்சின் பிரதம மந்திரி எலிசபெத் போரன் இதை உறுதிப்படுத்தியுள்ளார்.  
ஆகத்து மாதத்தில் 100 கிராமங்கள் குடிநீரின்றி தவித்தன. இதனால் 93 பிராந்தியங்களில் நீர் பயன்பாடு தடைசெய்யப்பட்டுள்ளது. கடந்த 60 ஆண்டுகளில் இல்லாத அளவு சூலை மாதத்தில் பிரான்சு நாட்டை தாக்கிய வெப்ப அலைகளால் இவ்வறட்சி ஏற்பட்டதாக கூறப்படுகிறது. மேலும் வெப்பம் தொடரலாம் என்பதாலும் மழையின்மை காரணமாகவும் நாடு கடும் வறட்சி எச்சரிக்கை நிலையில் வைக்கப்பட்டுள்ளது.
# ஜோன் புரூக்

**ஜோன் புரூக்** (ஆங்கிலம்: *John Brooke* அல்லது *John Brooke Johnson Brooke*); (பிறப்பு: 1823 – இறப்பு: 1 டிசம்பர் 1868), சரவாக் இராச்சியத்தின் வெள்ளை இராஜா (Raj of Sarawak) புரூக் பரம்பரையில், 1848-ஆம் ஆண்டில், ராஜா மூடா *(Rajah Muda)* பதவியை வகித்தவர். ராஜா மூடா என்பது ஓர் இளவரசரைக் குறிக்கும் பதவிச் சொல் ஆகும்.  
ஜோன் புரூக்குடன் ஏற்பட்ட கருத்து வேறுபாடுகளினால், தன்னுடைய தம்பி சார்லசு புரூக் என்பவருக்குத் தன் மரபுரிமை பதவியை விட்டுக் கொடுத்தார்.  
1823-ஆம் ஆண்டில் இங்கிலாந்தில் பிறந்தவர். தந்தையாரின் பெயர் பிரான்சிஸ் சார்லஸ் ஜான்சன் *(Francis Charles Johnson).* தாயாரின் பெயர் எம்மா பிரான்சிஸ் புரூக் *(Emma Frances Brooke).* எம்மா பிரான்சிஸ், சரவாக்கின் முதல் இராஜாவான ஜேம்ஸ் புரூக்கின் அக்கா ஆவார்.  
ஜோன் புரூக், 1837-ஆம் ஆண்டில் ராயலிஸ்ட் *(Royalist)* கப்பலில் மத்திய கிழக்கு நாடுகளுக்குப் பயணம் மேற்கொண்டவர். பின்னர் ஐக்கிய இராச்சியத்தின் இராணுவப் படையில் சேர்ந்து, ஒன்பது ஆண்டுகளில், தளபதி பதவிக்கு உயர்ந்தவர்.
# ஜோன் புரூக்

### லபுவான் கூச்சிங் பணிகள்

பின்னர் 1848-ஆம் ஆண்டு இராணுவப் படையில் இருந்து விலகி, சரவாக்கிற்கு வந்தார். ராஜா மூடா *(Rajah Muda)* பதவியை ஏற்றுக் கொண்டு, தன் மாமா ஜேம்சு புரூக்கிற்கு உதவியாக இருந்தார். கொஞ்ச காலம் லபுவான் பகுதியில் சேவை செய்தார். பின்னர் பெரும்பாலும் கூச்சிங் நகரிலேயே பணிகள் தொடர்ந்தன.  
1856-ஆம் ஆண்டில் அன்னே கிராண்ட் *(Anne Grant)* ஸ்காட்லாந்தில் திருமணம் செய்து கொண்டார். பின்னர் இவர்கள் கூச்சிங்கில் வசிக்கத் தொடங்கினர். அங்கு அவர்களுக்கு பசில் *(Basil)* (1857-1860), மற்றும் ஜான் சார்லஸ் இவ்லின் ஹோப் *(John Charles Evelyn Hope)* (1858-1934) ஆகிய இரு மகன்கள் பிறந்தனர்.
# ஜோன் புரூக்

### இரண்டாவது திருமணம்

இரண்டாவது மகன் ஹோப் பிறந்த சிறிது நேரத்திலேயே அன்னே கிராண்ட் இறந்து விட்டார். பின்னர் ஜூலியானா கரோலின் வெல்ஸ்டெடுட் *(Juliana Caroline Welstead)* என்பவருடன் இரண்டாவது திருமணம். இரண்டு ஆண்டுகளில் மாடில்டா ஆக்னஸ் *(Matilda Agnes)* (1862-1943) எனும் மகள் பிறந்தார். மகள் பிறந்து ஓர் ஆண்டில் இரண்டாவது மனைவி ஜூலியானாவும் இறந்து விட்டார்.  
1862-ஆம் ஆண்டில் நடைபெற்ற முக்கா போரில் *(Battle off Mukah)* ஜேம்சு புரூக்கிற்கு உதவியாக இருந்தார். 1868-ஆம் ஆண்டு நீண்ட நோய்க்குப் பிறகு, இங்கிலாந்தில் அவுன்ஸ்லோ *(Hounslow)* எனும் இடத்தில் காலமானார்.
# ஜோன் புரூக்

## வெள்ளை இராஜா வம்சாவழியினர்

| **ஜேம்சு புரூக்**
(1841–1868) | 29 ஏப்ரல் 1803, இந்தியா | 11 ஜூன் 1868, இங்கிலாந்து |  |
| --- | --- | --- | --- |
| **ஜோன் புரூக்**
Rajah Muda of Sarawak
(1859–1863) | 1823, இங்கிலாந்து | 1 டிசம்பர் 1868, இங்கிலாந்து |  |
| **சார்லசு புரூக்**
(1868–1917) | 3 ஜுன் 1829, இங்கிலாந்து | 17 மே 1917, இங்கிலாந்து |  |
| **சார்ல்சு வைனர் புரூக்**
(1917–1946) | 26 செப்டம்பர் 1874, இங்கிலாந்து | 9 மே 1963, இங்கிலாந்து |  |
| **பெர்த்திராம் புரூக்**
Tuan Muda of Sarawak
(1917–1946) | 8 ஆகஸ்டு 1876, சரவாக் | 15 செப்டம்பர் 1965, இங்கிலாந்து |  |
| **அந்தோனி புரூக்**
Rajah Muda of Sarawak
(1939–1946) | 10 டிசம்பர் 1912, இங்கிலாந்து | 2 மார்ச் 2011, நியூசிலாந்து | } |
# பாசிர்ஹத்

**பாசிர்ஹத்** (**Basirhat**), இந்தியாவின் மேற்கு வங்காள மாநிலத்தில் உள்ள வடக்கு 24 பர்கான மாவட்டத்தில் உள்ள நகரமும், நகராட்சியும் ஆகும். இந்நகரம் இச்சாமதி ஆற்றின் கரையில் அமைந்துள்ளது. இந்நகரம் கொல்கத்தாவிற்கு வடகிழக்கே 67 கிலோ மீட்டர் தொலைவில் உள்ளது. இந்நகரம் இந்தியா-வங்காள தேசம் எல்லைப்புறத்தில் அமைந்துள்ளது.
# பாசிர்ஹத்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, பாசிர்ஹாத் நகரத்தின் மொத்த மக்கள் தொகை 125,254 ஆகும். மக்கள் தொகையில் ஆண்கள் 63,223 மற்றும் 62,031 பெண்கள் உள்ளனர். பாலின விகிதம் 1000 ஆண்களுக்கு 978 பெண்கள் வீதம் உள்ளனர். இதன் மக்கள் தொகையில் இந்துக்கள் 77.60%, இசுலாமியர்கள் 22.21% மற்றும் பிறர் 0.20% ஆக உள்ளனர்.
# பாசிர்ஹத்

## கல்வி

- பாசிஹத் அரசுக் கல்லூரி, 1947
- பாபா சர் இராஜேந்திர உயர்நிலைப்பள்ளி
# வகுப்பறை மேலாண்மை

**வகுப்பறை மேலாண்மை** (Classroom management) என்பது கற்றல்-கற்பித்தல் மாணவர்களின் இடையூறு இன்றி சீராக இயங்குவதை உறுதி செய்யும் செயல்முறையை விவரிக்க ஆசிரியர்கள் பயன்படுத்தும் சொல்லாகும். சீர்குலைக்கும் நடத்தையை முன்கூட்டியே தடுப்பதையும், அது நடந்த பிறகு திறம்பட கையாள்வதையும் இந்த வார்த்தை குறிக்கிறது.  
பல ஆசிரியர்களுக்கு கற்பித்தல் கடினமான அம்சமாகும். வகுப்பறை மேலாண்மையில் ஏற்படும் பிரச்சனைகளால் சிலர் கற்பித்தல் பணியினை விட்டு விலகுகின்றனர். 1981 ஆம் ஆண்டில், அமெரிக்க தேசிய கல்விச் சங்கம் 36% ஆசிரியர்கள் தங்களுக்கு மீண்டும் தங்களது பணியினை தேர்வு செய்யும் வாய்ப்பு கிடைக்கும்பட்சத்தில் தாங்கள் மீண்டும் கற்பித்தல் பணிக்கு செல்லமாட்டோம் என்று கூறியதாக அறிவித்தது.இதற்கு மாணவர்களின் எதிர்மறை மனப்பான்மையும் ஒழுக்கமும் ஒரு முக்கியக் காரணமாகும்.  
மொசுக்கோவிட்சு ஹேமனின் கூற்றுப்படி (1976) படி, ஓர் ஆசிரியர் தங்கள் வகுப்பறையின் கட்டுப்பாட்டை இழந்தவுடன், அந்தக் கட்டுப்பாட்டை மீண்டும் பெறுவது அவர்களுக்கு மிகவும் கடினமாகிறது.
# வகுப்பறை மேலாண்மை

## இவற்றையும் காண்க

- கல்வி உளவியல்
# வானவில் மீன்

**வானவில் மீன்** (*Rainbow-fish*) அல்லது **மெலனோடேனிடே** என்பது சிறிய, வண்ணமயமான நன்னீர் மீன்களின் குடும்பமாகும். இது வடக்கு மற்றும் கிழக்கு ஆத்திரேலியா, நியூ கினி (இந்தோனேசியாவில் உள்ள செண்டரவாசி விரி குடா மற்றும் ராஜா ஆம்பட் தீவுகள் உட்பட), சுலாவெசி மற்றும் மடகாசுகரில் காணப்படுகிறது.  
மிக அதிக எண்ணிக்கையிலான வானவில் மீன் பேரினமானது, மெலனோடேனியா ஆகும். இதன் பெயரானது பண்டைய கிரேக்கச் சொல்லான *மெலனோ* (கருப்பு) மற்றும் *டேனியா* (பட்டை) ஆகியவற்றிலிருந்து பெறப்பட்டது. மொழிபெயர்ப்பில், இது "கருப்பு-பட்டை" என்று பொருள்படும், மேலும் இது *மெலனோடேனியா* பேரினத்தில் உள்ள மீன்களின் உடல்களின் பக்கவாட்டு கருப்பு பட்டைகளைக் குறிக்கிறது.
# வானவில் மீன்

## சிறப்பியல்புகள்

மெலனோடேனிடே இவற்றின் தூர முன் மேல்தாடை பெரிய பற்கள் மூலம் வகைப்படுத்தப்படுகிறது. இரண்டு அழுத்தப்பட்ட முதுகுத் துடுப்புகளுடன் ஆனால் இவற்றுக்கிடையே ஒரு சிறிய இடைவெளியுடன் பிரிக்கப்பட்டிருக்கும் உடலைக் கொண்டுள்ளன. முதல் முதுகுத் துடுப்பில் 3-7 முதுகெலும்புகள் உள்ளன. இரண்டாவது முதுகுத் துடுப்பில் 6-22 கதிர்கள் கொண்டுள்ளன. சில சிற்றினங்களில் முதுகெலும்பு முதல் கதிர் சில வகைகளில் ஒரு தடிமனான முதுகெலும்பாக இருக்கும். குதத் துடுப்பில் 10-30 கதிர்கள் உள்ளன. . பக்கவாட்டு கோடு பலவீனமாகவோ அல்லது இல்லாதது காணப்படும். இவை ஒப்பீட்டளவில் பெரிய செதில்கள் மற்றும் பக்கவாட்டுத் தொடரில் 28-60 எண்ணிக்கையில் காணப்படும். இடுப்பு துடுப்புகள் மீனின் அடிவயிற்றில் ஒரு சவ்வு மூலம் இணைக்கப்பட்டுள்ளன. இது உட்புறக் கதிரின் நீளத்தில் செல்கிறது. இந்த குடும்பத்தில் உள்ள பெரும்பாலான சிற்றினங்கள் வெளிப்படையான பாலியல் ஈருருமையுடன் காணப்படும். ஆண் மீன்கள் பொதுவாக மிகவும் வண்ணமயமாகவும் நீளமான நடுத்தர துடுப்புக் கதிருடன் காணப்படும்.  
*மெலனோடேனியா*, *சூடோமுகில்* மற்றும் பல வகை வண்ணமீன்கள், மீன் வணிகத்தில் வழக்கமாகக் காணப்படும் சிற்றினங்களாகும். இவை அறிமுகப்படுத்தப்பட்ட கிழக்கு கொசு மீன்கள் (*காம்புசியா ஹோல்ப்ரூக்கி*), திலாப்பியா, சிச்லிட்கள் மற்றும் மாசுபாட்டால் சில வானவில் மீன்களின் எண்ணிக்கை மிகவும் கடுமையாகப் பாதிக்கப்பட்டுள்ளது.
வானவில் மீன்]]
# வானவில் மீன்

## வகைப்பாடு

மெலனோடேனிடே பல துணைக் குடும்பங்களாகப் பிரிக்கப்பட்டுள்ளது. இந்தக் குடும்பங்கள் சில வகைப்பாட்டியலரால் குடும்பங்களாகப் பிரிக்கப்பட்டதாகக் கருதப்படுகின்றன. ஆனால் *உலகில் உள்ள மீன்களின்* 5வது பதிப்பு, இவை ஒரு ஒற்றைக் குடும்பத்தின் துணைக் குடும்பங்களாக வகைப்படுத்துகிறது. எனவே இவை பின்வருமாறு வகைப்படுத்தப்படுகின்றன:  
- துணைக்குடும்பம் பெடோட்டினே <small>ஜோர்டான் & ஹப்ஸ், 1919</small> மடகாஸ்கர் ரெயின்போஃபிஷ்ஸ்
- பேரினம் *பெடோடியா* <small>ரீகன், 1903</small>
- பேரினம் ஜெனஸ் *ரியோகிள்ஸ்* <small>ஜோர்டான் & ஹப்ஸ், 1919</small>
- துணைக்குடும்பம் மெலனோடேனினே கில்<small>, 1894</small> வானவில் மீன்கள்
- பேரினம் *சிலாதெரினா* <small>ரீகன், 1914</small>
- பேரினம் *குளோசோலெபிசு* <small>வெபர், 1907</small>
- பேரினம் *மெலனோடேனியா* <small>கில், 1862</small>
- பேரினம் *கெய்ர்ன்சிக்திசு* <small>ஜிஆர் ஆலன், 1980</small>
- பேரினம் *ராடினோசென்ட்ரசு* <small>ரீகன், 1914</small>
- பேரினம் *இரியதெரினா மெய்ன்கென்*<small>, 1974</small>
- பேரினம் *பெலங்கியா* <small>ஜிஆர் ஆலன், 1998</small>
- துணைக்குடும்பம் சூடோமுகிலினே க்னர் <small>, 1867</small> நீலக் கண்கள்
- பேரினம் *கியுங்கா* <small>ஜிஆர் ஆலன், 1983</small>
- பேரினம் *சூடோமுகில் க்னர்*<small>, 1866</small>
- பேரினம் *இசுகாடுரிஜினிச்திசு* <small>இவன்ட்சாஃப், அன்மேக், சயீத் & க்ரோலி, 1991</small>
- துணைக்குடும்பம் டெல்மாதெரினினே <small>மன்ரோ, 1958</small> செலிப்சு வானவில் மீன்கள்
- பேரினம் *கலிப்டதெரினா* <small>சயீத் & இவன்ட்சாப், 1991</small>
- பேரினம் *மரோசதெரினா* ஆர்ன்<small>, இவன்ட்சாஃப் & கோட்டேலட், 1998</small>
- பேரினம் *பரதேரினா கோட்டேலட்*<small>, 1990</small>
- பேரினம் *தெல்மாதெரினா* பவுலங்கர்<small>, 1897</small>
- *தோமிநன்கா* கோட்டேலட், <small>1990</small>
# வானவில் மீன்

## மீன்காட்சித் தொட்டியில் நடத்தை

வானவில் மீன் பொதுவாக *டெட்ராசு*, கப்பி மீன்கள் மற்றும் பிற வானவில் மீன்கள் போன்ற வெப்பமண்டல சமூக மீன்களுடன் சிறப்பாகச் செயல்படுகிறது. இருப்பினும், போதுமான பெண் மீன்கள் இல்லாவிட்டால், இனப்பெருக்க காலத்தில் ஆண் மீன்கள் தங்களுடன் சில நேரங்களில் சண்டையிடலாம். வானவில் மீன்கள் பொதுவாக மிதக்கும் செதில்களை உண்ணும். ஏனெனில் காடுகளில் இவை பெரும்பாலும் மேற்பரப்பில் மிதக்கும் பூச்சிகளைச் சாப்பிடும்.
# உயிரி கலைக்களஞ்சியம்

***உயிரி கலைக்களஞ்சியம் (என்சைக்ளோபீடியா ஆப் லைப்)***(***EOL***) என்பது ஒரு இலவச, இணையவழி கலைக்களஞ்சியம் ஆகும். இது இன்றைக்கு அறியப்பட்ட, வகைப்படுத்தப்பட்ட 1.9 மில்லியன் உயிரினங்கள் அனைத்தையும் ஆவணப்படுத்தும் நோக்கம் கொண்டது. வல்லுநர்கள் மற்றும் உலகம் முழுவதிலும் உள்ள உயிரியலில் நிபுணத்துவம் அல்லாதவர்களின் உதவியுடன் தற்போதுள்ள நம்பகமான தரவுத்தளங்களிலிருந்து இது தொகுக்கப்பட்டுள்ளது. நிகழ்படம், ஒலி, படங்கள், வரைகலை மற்றும் உரை உட்பட ஒவ்வொரு உயிரினத்திற்கும் ஒரு "எல்லையற்ற விரிவாக்கக்கூடிய" பக்கத்தை உருவாக்குவதை இது நோக்கமாகக் கொண்டுள்ளது. கூடுதலாக, இக்கலைக்களஞ்சியம் பல்லுயிர் பாரம்பரிய நூலகத்தின் உள்ளடக்கத்தை உள்ளடக்கியது. இது உலகின் முக்கிய இயற்கை வரலாற்று நூலகங்களிலிருந்து மில்லியன் கணக்கான அச்சிடப்பட்ட இலக்கியங்களை எண்ணிமப்படுத்துகிறது. இந்தத் திட்டமானது ஆரம்பத்தில் அமெரிக்க டாலர் 50 மில்லியன் நிதியுதவியுடன் ஆதரிக்கப்பட்டது. இது மெக் ஆரதர் அறக்கட்டளை மற்றும் சோலன் அறக்கட்டளை முன்னெடுப்பில் முறையே அமெரிக்க டாலர் 20 மில்லியன் மற்றும் 5 மில்லின் நிதியுதவியுடன் தொடங்கியது. கள் அருங்காட்சியகம், ஆர்வர்டு பல்கலைக்கழகம், கடல் உயிரியல் ஆய்வகம், மிசோரி தாவரவியல் பூங்கா மற்றும் சிமித்சோனிய நிறுவனம் ஆகிய ஐந்து கல்வி நிறுவனங்களிலிருந்து கூடுதலாக 25 மில்லியன் அமெரிக்க டாலர்கள் கிடைத்தன. இந்தத் திட்டம் ஆரம்பத்தில் ஜிம் எட்வர்ட்சு மற்றும் மேம்பாட்டுக் குழு டேவிட் பேட்டர்சன் ஆகியோரால் வழிநடத்தப்பட்டது. இன்று, பங்குபெறும் நிறுவனங்கள் மற்றும் தனிப்பட்ட நன்கொடையாளர்கள் நிதி பங்களிப்புகள் மூலம் செயல்படுகிறது.
# உயிரி கலைக்களஞ்சியம்

## கண்ணோட்டம்

உயிரி கலைக்களஞ்சியம் 26 பிப்ரவரி 2008 அன்று 30,000 உள்ளீடுகளுடன் நேரலைக்கு வந்தது. இந்த தளம் உடனடியாக மிகவும் பிரபலமானதாக நிரூபிக்கப்பட்டது. மேலும் 11 மில்லியனுக்கும் அதிகமான பார்வைகள் கோரப்பட்டபோது தற்காலிகமாக இரண்டு நாட்களுக்கு விளக்கக்காட்சி பக்கங்களுக்கு மாற்றியமைக்க வேண்டியிருந்தது.  
மறுவடிவமைப்பு செய்யப்பட்ட இடைமுகம் மற்றும் கருவிகளுடன் 5 செப்டம்பர் 2011 அன்று தளம் மீண்டும் தொடங்கப்பட்டது. புதிய பதிப்பு - EOLv2 எனக் குறிப்பிடப்படுகிறது. பொது மக்கள், குடிமக்கள் ஆராய்ச்சியாளர்கள், கல்வியாளர்கள் மற்றும் தொழில்முறை உயிரியலாளர்கள் ஆகியோரின் கோரிக்கைகளுக்குப் பதிலளிக்கும் வகையில், மிகவும் ஈடுபாட்டுடன், அணுகக்கூடிய மற்றும் தனிப்பட்ட தளமாக உருவாக்கப்பட்டது. EOLv2 பயன்பாட்டினை மேம்படுத்தவும், பயனர்களிடையே பங்களிப்புகள் மற்றும் தொடர்புகளை ஊக்குவிக்கவும் மறுவடிவமைப்பு செய்யப்பட்டுள்ளது. ஆங்கிலம், இடாய்ச்சு மொழி, எசுப்பானியம், பிரானிசிய மொழி, கலீசிய மொழி, செருபிய மொழி, மக்கதோனிய மொழி, அரபு மொழி, சீன மொழி, கொரிய மொழி மற்றும் உக்குரேனிய மொழிகளுக்கான இடைமுகங்களுடன் இது பன்னாட்டு மயமாக்கப்பட்டுள்ளது. 16 சனவரி 2014 அன்று, உயிரி கலைக்களஞ்சியமானது திரையாட்பேங்கினை (TraitBank) அறிமுகப்படுத்தியது. இது உயிரினங்களின் பண்புகள், அளவீடுகள், தொடர்புகள் மற்றும் அனைத்து வகைப்பாடுத் தரநிலைக்கானத் தகவல்களை தேடக்கூடிய, திறந்த எண்ணிமக் களஞ்சியமாகும்.  
இந்த முயற்சியின் நிர்வாகக் குழுவில் *அட்லசு ஆப் லிவிங் ஆஸ்திரேலியா*, பல்லுயிர் மரபு நூலகக் கூட்டமைப்பு, சீன அறிவியல் கழகம், கோனாபையா (CONABIO), கள அருங்காட்சியகம், அர்வர்டு பல்கலைக்கழகம், அலெக்சாந்திரியா நூலகம்(*லைப்ரரி ஆப் அலெக்ஸாண்ட்ரியா*), மேக்ஆர்ட்டூரின் ஆய்வகம், மேக்ஆர்ட்ஹூரைன் அறக்கட்டளை, மிசோரி தாவரவியல் பூங்கா, சோலன் அறக்கட்டளை மற்றும் சிமித்சோனிய நிறுவனம் ஆகியவற்றின் மூத்த அதிகாரிகள் உள்ளனர்.
# உயிரி கலைக்களஞ்சியம்

## நோக்கம்

பல உயிரினங்களைப் பற்றிய தகவல்கள் ஏற்கனவே பல்வேறு ஆதாரங்களிலிருந்து கிடைக்கின்றன, குறிப்பாக பெருவிலங்குகள். அனைத்து 1.9 மில்லியன் இனங்கள் பற்றிய தரவுகளைச் சேகரிக்க சுமார் 10 ஆண்டுகள் ஆகும். செப்டம்பர் 2011-ன் படி உயிரி கலைக்களஞ்சியம் 600,000க்கும் மேற்பட்ட புகைப்படங்கள் மற்றும் மில்லியன் கணக்கான பக்கங்கள் படியெடுக்கப்பட்ட ஆய்வுத் தரவுகளுடன் 700,000க்கும் மேற்பட்ட சிற்றினங்கள் பற்றிய தகவல்களைக் கொண்டிருந்தது. தேசிய அறிவியல் அறக்கட்டளை, நீர்நில வாழ்வன வலை (*AmphibiaWeb*), காளான் ஆய்வுலாவர் (Mushroom Explorer), நுண்ணோக்கி போன்றவற்றுடன் Sp2000 மற்றும் ஐடிஐஎசு (ITIS) உயிரி பட்டியல், மீன்தரவு *(Fishbase)* மற்றும் உயிரி கிளை தொகுத்தல் திட்டம், உள்ளிட்ட பிற முயற்சிகளால் தொகுக்கப்பட்ட தகவல்களை இந்த முயற்சி நம்பியுள்ளது. ஆரம்ப கவனம் வாழும் இனங்கள் மீது இருந்தது ஆனால் பின்னர் அழிந்து வரும் இனங்களையும் அடக்கியுள்ளது. புதிய இனங்களின் கண்டுபிடிப்பு தொடரும் என எதிர்பார்க்கப்படுவதால் (தற்போது ஆண்டுக்கு சுமார் 20,000), கலைக்களஞ்சியம் தொடர்ந்து வளரும் வகையில் உள்ளது. வகைபாட்டியலில் மூலக்கூறு நுட்பங்களால் கண்டுபிடிக்கப்பட்ட இனங்களைச் சேர்க்க புதிய வழிகளைக் கண்டறிவதால், குறிப்பாக (யூ)பாக்டீரியா, ஆர்க்கிபாக்டீரியா மற்றும் தீநுண்மிகளின் நுண்ணுயிர் பணிகளைப் பொறுத்தவரை, புதிய சேர்த்தல்களின் விகிதம் அதிகரிக்கும்.  
உலகெங்கிலும் உள்ள பொது மக்கள், ஆர்வமுள்ள துறைஞர்கள், விழைஞர்கள், கல்வியாளர்கள், மாணவர்கள் மற்றும் தொழில்முறை விஞ்ஞானிகள் எனப் பலருக்கும் ஆதாரமாகச் சேவை செய்வதே உயிரி கலைக்களஞ்சியத்தின் குறிக்கோளாக உள்ளது. பயனர்கள் தற்போது உயிரி கலைக்களஞ்சிய உள்ளீடுகளை நேரடியாகத் திருத்த முடியாது. ஆனால் தொடர்புடைய தகவல், கேள்விகள், சாத்தியமான திருத்தங்கள், ஆதாரங்கள் மற்றும் சாத்தியமான புதுப்பிப்புகள், படங்கள் மற்றும் ஒலியைப் பங்களிக்க அல்லது தொழில்நுட்ப ஆதரவு சேவைகளுக்குத் தன்னார்வத் தொண்டு செய்ய, சிறப்பு நிபுணர் சமூகங்களில் சேர, தளத்தில் பதிவு செய்யலாம்.  
இதன் இடைமுகம் translatewiki.net-ல் மொழிபெயர்க்கப்பட்டுள்ளது .
# உயிரி கலைக்களஞ்சியம்

## மேலும் பார்க்கவும்

- விக்கி இனங்கள்
# ஆத்திரேலிய விலங்குவள தகவல் தொகுதி

**ஆத்திரேலிய விலங்குவள தகவல் தொகுதி** (*Australian Faunal Directory*) என்பது ஆத்திரேலியாவில் காணப்படும் அனைத்து விலங்கு இனங்களின் வகைபாட்டியல் மற்றும் உயிரியல் தகவல்களின் இணையவழிப் பட்டியல் ஆகும். இது ஆத்திரேலியா அரசாங்கத்தின் வளங்குன்றா மேலாண்மை, சுற்றுச்சூழல், நீர், மக்கள் தொகை மற்றும் சமூகங்கள் துறையின் திட்டமாகும். மே 12, 2021க்குள், ஆத்திரேலிய விலங்கின தகவல் தொகுதியில் 126,442 சிற்றினங்கள் மற்றும் துணையினங்கள் பற்றிய தகவல்கள் சேகரிக்கப்பட்டுள்ளன. மேலும் இது தொடர்ந்து குறிப்பிட்ட காலப்பகுதியில் புதுப்பிக்கப்படுகிறது. 1980களில் தொடங்கப்பட்டது, இது "நிலவாழ் முதுகெலும்புகள், எறும்புகள் மற்றும் கடல் விலங்கினங்கள் உட்பட அனைத்து ஆத்திரேலிய விலங்கினங்களின் பட்டியலையும்" தொகுத்து, "ஆத்திரேலிய உயிரியவகைப்பாட்டியல் தகவலமைப்பை" உருவாக்குவது இதனுடைய இலக்குகளில் ஒன்றாக நிர்ணயித்துள்ளது.
# ஈமு (ஆய்விதழ்)

**ஈமு** (*Emu-journal)*, *ஆசுட்ரல் பறவையியல்* என்ற துணைத்தலைப்புடன் வெளிவருவது, ஆத்திரேலிய பறவை வாழ்க்கையின் (*பேர்ட்லைப் ஆஸ்திரேலியா*)(முன்னர் அரச ஆத்திரேலிய பறவையியல் வல்லுநர்கள் ஒன்றியம்) சக மதிப்பாய்வு செய்யப்பட்ட அறிவியல் ஆய்விதழாகும். இந்த ஆய்விதழ் 1901-ல் நிறுவப்பட்டது. ஆத்திரேலியாவில் வெளியிடப்படும் பழமையான பறவையியல் ஆய்விதழ் இதுவாகும். இதன் தற்போதைய தலைமை தொகுப்பாசிரியர் கேட் புக்கானன் (டீக்கின் பல்கலைக்கழகம்). 2016ஆம் ஆண்டு வரை பொதுநலவாய அறிவியல் தொழிலக ஆராய்ச்சி நிறுவன வெளியீடாக அரச அத்திரேலியா பறவையியல் வல்லுநர்கள் ஒன்றியத்திற்காகக் காலாண்டுக்கு ஒருமுறை வெளியாகும் ஆய்விதழாக வெளியிடப்பட்டது. *ஆய்விதழ் மேற்கோள் அறிக்கைகளின்படி*, இந்த ஆய்விதழின் 2021ஆம் ஆண்டு தாக்கக் காரணி 1.438ஐக் கொண்டுள்ளது. இது "பறவையியல்" பிரிவில் உள்ள 22 இதழ்களில் 4வது இடத்தைப் பிடித்துள்ளது.
# எட்டாம் தாலமி

யின் நாணயம்]]  
**எட்டாம் தாலமி** (**Ptolemy VIII Euergetes II Tryphon**) பண்டைய எகிப்தை ஆண்ட கிரேக்க தாலமி வம்சத்தின் 7வது பார்வோன் ஆவார். மன்னர் ஐந்தாம் தாலமிக்கும், இராணி முதலாம் கிளியோபாட்ராவுக்கும் பிறந்த எட்டாம் தாலமி. இவர் அரியணை போட்டியில் தனது மூத்த உடன்பிறப்புகளான ஆறாம் தாலமி மற்றும் இரண்டாம் கிளியோபாட்ராவுடன் அரசியல் மற்றும் இராணுவ ரீதியாக பிணக்குகள் கொண்டிருந்தார்.  
ஆறாம் சிரியா போரின் போது, எட்டாம் தாலமி தனது சகோதரர்களுடன் எகிப்தின் ஆட்சியைப் பகிர்ந்து கொண்டார். போரின் போது ஆறாம் தாலமி சிரியா நாட்டுப் போர் வீரர்களிடம் பிடிபட்டார். எனவே எட்டாம் தாலமி முழு உரிமையுடன் எகிப்தை ஆண்டார். சிரியா போர் முடிவில் ஏற்பட்ட உடன்படிக்கையால் சிரியா படைகளிடமிருந்து விடுவிக்கப்பட்ட ஆறாம் தாலமி கிமு 168-இல் எகிப்தின் அரியணை ஏறினார். இருவருக்கும் இடையே பிணக்குகள் தீரவில்லை. கிமு 164-இல் எட்டாம் தாலமியை எகிப்திலிருந்து சைப்ரஸ் தீவிற்கு துரத்தி விட்டு, மீண்டும் ஆறாம் தாலமி எகிப்தின் அரியணை ஏறினார்.  
கிமு 145-இல் ஆறாம் தாலமியின் மறைவிற்குப் பின்னர், சைப்பிரஸ் தீவிலிருந்து எகிப்திற்கு திரும்பி வந்த எட்டாம் தாலமி, தனது சகோதரியான இரண்டாம் கிளியோபாட்ராவுடன் எகிப்தின் ஆட்சியை பகிர்ந்து கொண்டார்.  
எட்டாம் தாலமி தனது உறவுப் பெண் மூன்றாம் கிளியோபாட்ராவை மண்ந்து கொண்டு, எகிப்தின் இணை ஆட்சியாளராக பதவி கொடுத்தார். இதனால் கீழ் எகிப்தில் கிரேக்கர்கள் கிமு 132 முதல் 126 முடிய கிளர்ச்சி செய்தனர். இக்கிளர்ச்சியை இரண்டாம் கிளியோபாட்ரா அடக்கி கீழ் எகிப்தை தனது அதிகாரத்தின் கீழ் கொண்டு வந்தார். இதனால் மேல் எகிப்தை எட்டாம் தாலமியும், இரண்டாம் மனைவியான மூன்றாம் கிளியோபாட்ராவும் இணைந்து ஆட்சி செய்தனர். ஆனால் எகிப்திய மக்கள் எட்டாம் தாலமியின் பக்கம் நின்றதால், கீழ் எகிப்தை ஆண்ட இரண்டாம் கிளியோபாட்ராவை போரில் வீழ்த்தி, எகிப்து முழுவதும் தனது குடும்ப ஆட்சியின் கீழ் கிமு 116 முடிய ஆண்டார். எட்டாம் தாலமியின் மறைவுக்குப் பின்னர் அவரது மகன் ஒன்பதாம் தாலமி மன்னராகவும், அவரது தாய் இரண்டாம் கிளியோபாட்ரா இணை ஆட்சியாளராகவும் செயல்பட்டனர்.
# எட்டாம் தாலமி

## இதனையும் காண்க

- பண்டைய எகிப்திய பார்வோன்கள்
# கருங்குயில்

**கருங்குயில்** (*குக்குலசு கிளாமோசசு*) என்பது குகுலிடே குடும்பத்தில் உள்ள ஒரு சிற்றினமாகும். இந்த சிற்றினம் சகாரா கீழமை ஆப்பிரிக்காவில் பரவலாகக் காணப்படுகின்றது. இச்சிற்றினத்தின் கீழ் இரண்டு துணையினங்கள் உள்ளன. இந்த குயில் மிகவும் பரந்த வரம்பைக் கொண்டுள்ளது. எனவே இது பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.
# கருங்குயில்

## பரவலும் வாழிடமும்

*குக்குலசு கிளாமோசசு கபோனென்சிசு* என்ற துணையினம் மத்திய ஆபிரிக்காவில் வசிக்கின்றது. அதேசமயம் தென்னாப்பிரிக்காவின் துணையினமான *குக்குலசு கிளாமோசசு கிளாமோச*சு வலசைப் போகக்கூடியது. செப்டம்பர் முதல் திசம்பர் வரை தென்னாப்பிரிக்காவிற்கு இனப்பெருக்கம் செய்ய வலசைச் செல்லும். மார்ச் மாதத்தில் மத்திய, கிழக்கு மற்றும் மேற்கு ஆப்பிரிக்காவிற்கு நகரும். இந்த இனத்தின் வரம்பு லைபீரியாவிலிருந்து கிழக்கில் எத்தியோப்பியா மற்றும் அங்கோலா மற்றும் தென்னாப்பிரிக்கா வரை பரவியுள்ளது. இது ஒரு வனப்பகுதி பறவை. ஆனால் அடர்ந்த காடுகளின் உட்புறத்தைத் தவிர்க்கிறது. அகாசியா வனப்பகுதி, முட்செடிகள், ஆற்றங்கரை வனப்பகுதி, தோட்டங்கள் மற்றும் கிராமங்களைச் சுற்றியுள்ள மரங்களை விரும்புகிறது.
# கருங்குயில்

## சூழலியல்

கருங்குயில் முக்கியமாகக் கம்பளிப்பூச்சிகளை உண்கிறது. பறந்து செல்லும் பூச்சிகள், வண்டுகள், வெட்டுக்கிளிகள் உள்ளிட்ட பிற பூச்சிகள், கறையான்கள், எறும்புகள் மற்றும் பறவைகளின் முட்டைகளையும் சாப்பிடுகிறது.  
கருங்குயில் குஞ்சு ஒட்டுண்ணி வகையாகும். இதன் முக்கிய புரவலன்களாக புதர் கீச்சான்கள், குறிப்பாக வெப்பமண்டல பூபோ மற்றும் கருஞ்சிவப்பு-மார்பக கீச்சான் உள்ளது. பூபூவின் கூட்டில் முட்டையிடும் போது, முட்டைகள் சுமார் பதினான்கு நாட்களுக்குப் பிறகு, பூபூவின் முட்டைகளுக்கு மூன்று நாட்களுக்கு முன்பு குஞ்சு பொரிக்கும். பொதுவாகக் குஞ்சு பொரித்த முப்பது மணி நேரத்திற்குள் கருங்குயில் குஞ்சுகள் மற்ற முட்டைகளைக் கூட்டைவிட்டு வெளியேற்றிவிடும். பின்னர், சுமார் பதினாறு நாட்களில் கூட்டை விட்டு வெளியேறுகிறது. வளர்ப்பு பெற்றோர்கள் மூன்று வாரங்களுக்கு இக்குஞ்சுகளுக்கு உணவளிக்கும்.
# ஊர்வசி செ. அமிர்தராஜ்

**ஊர்வசி செ. அமிர்தராஜ்** (*S. Amirtharaj*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். தூத்துக்குடி மாவட்டத்தினைச் சார்ந்த இவர் ஐக்கிய இராச்சியத்தில் வணிக மேலாண்மையில் முதுநிலைப் பட்டம் பெற்றுள்ளார். இவர் 2021-ல் இந்திய தேசிய காங்கிரசு வேட்பாளராகப் போட்டியிட்டு ஸ்ரீவைகுண்டம் சட்டமன்றத் தொகுதியிலிருந்து தேர்ந்தெடுக்கப்பட்டார்.
# ஊர்வசி செ. அமிர்தராஜ்

## தேர்தல் முடிவு

தமிழ்நாடு சட்டமன்றத் தேர்தல், 2021: ஸ்ரீவைகுண்டம்
| 8.30% |  |  |  |  |
| --- | --- | --- | --- | --- |
| **காங்கிரசு** | **செ. அமிர்தராஜ்** | **76,843** | **46.75%** | **+7.05** |
| அதிமுக | எஸ். பி. சண்முகநாதன் | 59,471 | 36.18% | -5.79 |
| நாம் தமிழர் | பி. சுப்பையா பாண்டியன் | 12,706 | 7.73% | +6.37 |
| அமமுக | ஏரல் எஸ். ரமேஷ் | 10,203 | 6.21% | *புதியது* |
| மக்கள் நீதி மய்யம் | ஆர். சந்திர சேகர் | 1,355 | 0.82% | *புதியது* |
| மாற்றம் | 4.78% | } |  |  |
# அரியட் வின்சுலோ

**அரியட் உவாட்சுவர்த் வின்சுலோ** (*Harriet Wadsworth Winslow*; 9 ஏப்ரல் 1796 – 14 சனவரி 1833) என்பவர் வெளிநாட்டுப் பணிகளுக்கான அமெரிக்க ஆணையர் குழுவில் இணைந்த ஒரு முக்கிய மறைப்பணியாளர் ஆவார்.  
ஐக்கிய அமெரிக்காவின் கனெடிகட் மாநிலத்தில் நோரிச் என்ற இடத்தில் 1796 இல் இவர் பிறந்தார். இவர் தனது 23-ஆவது அகவையில் 1819 சனவரி 9 இல் சக மறைப்பணியாளரான வண. மிரோன் வின்சுலோவை மணந்தார். இவர்கள் இருவரும் அமெரிக்க இலங்கை மறைப்பணியின் ஒரு பகுதியாக இலங்கைக்கு அனுப்பப்பட்டனர். அரியட் எண் கணிதம், புவியியல் ஆகிய பாடங்களில் கவனம் செலுத்தினார். தையல் மற்றும் வீட்டுக் கலைகளில் அறிவுறுத்தல்களை மேற்பார்வையிட்டார். பள்ளியின் ஆன்மிக வாழ்வில் ஆழ்ந்த அக்கறை கொண்ட இவர், தனது சொந்தக் குழந்தைகளைப் போலவே, ஒவ்வொரு நாளும் ஒரு சிறுமியை தனது பிரார்த்தனையில் நினைவுகூர்ந்தார். முதல் 50 ஆண்டுகளில் பட்டம் பெற்ற ஒவ்வொரு பெண்ணும் கிறித்தவர்களாக மாறினர். வின்சுலோ அவரது கணவரின் செயலாளராகவும் பணியாற்றினார். 1833 சனவரி 14 திங்கட்கிழமை காலையில் இறந்தார். இவரது இறப்புச் செய்தி அமெரிக்காவை எட்ட முன்னரே, அரியட்டின் ஒரு சகோதரி, எலிசபெத் கோயிட் அட்சிங்சு 1833 சூலை மாதம் அமெரிக்க இலங்கை மறைப்பணியில் சேர்ந்து கப்பலில் இலங்கை வந்து சேர்ந்தார். இவரது ஏனைய சகோதரிகளான சார்லோட் எச். செரி, அரியட் ஜோனா பெரி ஆகிய இரு சகோதரிகளுக்கு அருகில் அரியட் அடக்கம் செய்யப்பட்டார்.  
மிரோன் வின்சுலோ தனது மனைவியின் நினைவுக் குறிப்பை எழுதி, அவர் இறந்து இரண்டு ஆண்டுகளுக்குப் பிறகு 1835 ஆம் ஆண்டில் அதை வெளியிட்டார்.
# கச்சநத்தம்

**கச்சநத்தம்** என்பது இந்தியாவின் தமிழ்நாட்டின் சிவகங்கை மாவட்டம், மானாமதுரை வட்டம், மானாமதுரை ஊராட்சி ஒன்றியம், சுள்ளாங்குடி கிராம ஊராட்சியில் அமைந்த சிற்றூர் ஆகும்.  
இக்கிராமம் திருப்பாச்சேத்தி அருகே அமைந்துள்ளது. கச்சநத்தம் மானாமதுரையிலிருந்து 8 கிலோ மீட்டர் தொலைவிலும், சிவகங்கையிலிருந்து 23 கிலோ மீட்டர் தொலைவிலும், மதுரையிலிருந்து 35 கிலோ மீட்டர் தொலைவிலும் அமைந்துள்ளது. இக்கிராமத்தில் தேவேந்திரகுல வேளாளர்கள் கனிசமான வாழ்கின்றனர்.  
இக்கிராமம் மானாமதுரை சட்டமன்ற தொகுதிக்கும், சிவகங்ககை மக்களவைத் தொகுதிக்கும் உட்பட்டது. இவ்வூரின் முதன்மைத் தொழில் வேளாண்மை ஆகும். இதன் அஞ்சல் சுட்டு எண் 630610. அருகமைந்த தொடருந்து நிலையம் மற்றும் அஞ்சலகம் திருப்பாச்சேத்தி ஆகும்.
# கச்சநத்தம்

## கச்சநத்தம் படுகொலைகள்

கச்சநத்தம் கிராமத்தில் 28 மே 2018 அன்று கோயில் திருவிழாவின் போது ஏற்பட்ட பிணக்குகள் தொடர்பான மோதலில், பட்டியல் சமூகத்தைச் சேர்ந்த இளைஞர்களான ஆறுமுகம், சண்முகநாதன் மற்றும் சந்திரசேகர் ஆகிய 3 மூவரை மற்றொரு தரப்பினர் வெட்டிக் கொலை செய்தனர். மேலும் 5 பேர் படுகாயமடைந்தனர். இக்கொலை வழக்கை சிவகங்கை வன்கொடுமை தடுப்பு சிறப்பு நீதிமன்றம் விசாரணை செய்து, குற்றவாளிகள் 27 பேருக்கு ஆயுள்தண்டனை வழங்கி 5 ஆகஸ்டு 2022 அன்று தீர்ப்பு அளித்தது.
# மூன்றாம் கிளியோபாட்ரா

**மூன்றாம் கிளியோபாட்ரா** (**Cleopatra III** கிமு 160/155 – 101) பண்டைய பிற்கால எகிப்திய அரசிகளில் ஒருவர். எகிப்தை ஆண்ட கிரேக்க தாலமி வம்சத்தைச் சேர்ந்த பெண் அரசி ஆவார்.  
இவர் முதலில் தனது தாய் இரண்டாம் கிளியோபாட்ரா மற்றும் தனது கணவன் எட்டாம் தாலமியுடன் சேர்ந்து (கிமு 142- 131) வரையிலும் பின்னர் மீண்டும் (கிமு 127 - 116) காலகட்டத்திலும் இணை ஆட்சியாளராக எகிப்தை ஆண்டார். பின்னர் மூன்றாம் கிளியோபாட்ரா தனது மகன்களான ஒன்பதாம் தாலமி மற்றும் பத்தாம் தாலமியுடன் சேர்ந்து (கிமு 116 - 101) காலகட்டத்தில் எகிப்தின் இணை ஆட்சியாளராக ஆட்சி செய்தார்.  
கிமு 107-இல் மூன்றாம் கிளியோபாட்ரா, ஒன்பதாம் தாலமியை அலெக்சாந்திரியா நகரத்திலிருந்து துரத்தி விட்டு, தனது மகன் பத்தாம் தாலமியை இணை ஆட்சியாளராகக் கொண்டு எகிப்தை ஆண்டார். ஆறு ஆண்டுகள் கழித்து கிமு 101-இல் பத்தாம் தாலமி, மூன்றாம் கிளியோபாட்ராவைக் கொலை செய்து விட்டு, பத்தாம் தாலமியின் மனைவியும், மூன்றாம் கிளியோபாட்ராவின் பேத்தியுமான மூன்றாம் பெரெனிசை இணை ஆட்சியாளராகக் கொண்டு எகிப்தை ஆட்சி செய்தார்.
# மூன்றாம் கிளியோபாட்ரா

## இதனையும் காண்க

- பண்டைய எகிப்திய அரசிகள்
- தாலமி பேரரசு
- தாலமி வம்சம்
# திருவரங்கம் பெரியார் சிலை

கோபுரத்தின் பின்னணியில் தெரியும் பெரியார் சிலையின் ஒரு பகுதி]]
**திருவரங்கம் பெரியார் சிலை** என்பது தென்னிந்தியாவின், தமிழ்நாட்டின், திருச்சிராப்பள்ளி மாவட்டம் திருவரங்கம் அரங்கநாத சுவாமி கோயிலுக்கு அருகில் அம்மா மண்டபம் சாலையில் 1996 இல் அமைக்கப்பட்ட [[தந்தை பெரியாரி]ன் சிலை ஆகும்.
# திருவரங்கம் பெரியார் சிலை

## வரலாறு

திருவரங்கத்தில் பெரியாருக்கு சிலை அமைக்கவேண்டும் என்ற கோரிக்கை இருந்துவந்தது. இந்நிலையில் 1973 இல் திருவரங்கம் நகராட்சித் தலைவராக நிறுவன காங்கிரசைச் சேர்ந்த வெங்கடேச தீட்சிதரால் நகரமன்றத்தில் தீர்மானத்தைக் கொண்டுவந்து சிலைவைக்க அனுமதி அளிக்கப்பட்டது. அதைத் தொடர்ந்து தமிழ்நாடு அரசினாலும் 24 சனவரி 1973 அன்று அனுமதி அளிக்கப்பட்டது. 1975இல் சிலை வைப்பதற்கான இடம் ஒதுக்கப்பட்டது. சிலை அமைப்பதற்கு ஏற்பாடுகள் செய்துவந்த நிலையில் நெருக்கடி நிலை அறிவிக்கப்பட்டு அதைத் தொடர்ந்து தமிழ்நாட்டில் இருந்த திமுக அரசு கலைக்கப்பட்டது. இதனால் சிலைவைக்கும் ஏற்பாட்டுப் பணிகள் கிடப்பில் போடப்பட்டன.  
கிடப்பில் இருந்த சிலைவைக்கும் பணி 2006 இல் முடுக்கிவிடப்பட்டது. இதனால் 2006 திசம்பர் 24 அன்று சிலை திறப்புக்கு நாள் குறிக்கப்பட்டது. பெரியார் சிலைக்கு பீடம் கட்டப்பட்டு அதில் சீமைக்காரையால் சிலையும் நிறுவப்பட்டு திறப்புவிழாவுக்கு ஏற்பாடாகி இருந்தது. ஆனால் 2006 திசம்பர் 7 அன்று இரவு சமூக விரோதிகள் சிலரால் சிலை உடைக்கப்பட்டது. ஆனால் இதனால் அசராத விழா ஏற்பாட்டுக் குழுவினர் வேறொரு இடத்தில் வைக்க வெண்கலத்தால் செய்யப்பட்டிருந்த பெரியார் சிலையை பீடத்தில் வைத்து திட்டமிட்டபடி சிலையைத் திறந்தனர்.
# திருவரங்கம் பெரியார் சிலை

## வழக்கு

சிலை வைக்கப்பட்டதை எதிர்த்து சென்னை உயர் நீதிமன்ற மதுரைக் கிளையில் வழக்க போடப்பட்டது. ஆனால் நீதிமன்றம் சிலை வைப்பதை தடுக்க முடியாது என்று உத்தரவு இட்டது.
# திருவரங்கம் பெரியார் சிலை

## சர்ச்சைகள்

2022 சூன் மாதத்தில் சென்னையில் இந்து முன்னணி நடத்திய ஒரு கூட்டத்தில் திரைப்பட சண்டை பயிற்சியாளர் கனல் கண்ணன் திருவரங்கத்தில் உள்ள பெரியார் சிலையை உடைக்கவேண்டும் என்று பேசினார். அதைத் தொடர்ந்து பேசிய பா. ஜ. க தலைவர்களும் அதை ஆதரித்து பேசியது சர்ச்சையை ஏற்படுத்தியது.
# தி. இராமச்சந்திரன் (அறந்தாங்கி)

**தி. இராமச்சந்திரன்** என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். புதுக்கோட்டை மாவட்டம் அறந்தாங்கியினைச் சேர்ந்த இவர் அமெரிக்க ஐக்கிய நாட்டில் வணிக மேலாண்மையில் இளநிலை பட்டம் பெற்றுள்ளார். இவர் 2021-ல் அறந்தாங்கி சட்டமன்றத் தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டுத் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# தி. இராமச்சந்திரன் (அறந்தாங்கி)

## போட்டியிட்ட தேர்தல்கள்

| 2021 தமிழ்நாடு சட்டமன்றத் தேர்தல் | அறந்தாங்கி | காங்கிரசு | வெற்றி | 48.85 | மு. ராஜநாயகம் | அ.தி.மு.க | 30.41 |  |
| --- | --- | --- | --- | --- | --- | --- | --- | --- |
| 2016 தமிழ்நாடு சட்டப் பேரவைத் தேர்தல் | அறந்தாங்கி | காங்கிரசு | தோல்வி | 43.73 | இ. இரத்தினசபாபதி | அ.தி.மு.க | 45.22 | } |
# ஒன்பதாம் தாலமி சோத்தர்

**ஒன்பதாம் தாலமி** (**Ptolemy&nbsp;IX Soter II**), பண்டைய எகிப்தின் தாலமி பேரரசை ஆண்ட கிரேக்க தாலமி வம்சத்தின் ஒன்பதாம் பார்வோன் ஆவார். இவர் எட்டாம் தாலமி-மூன்றாம் கிளியோபாட்ரா தம்பதியரின் மகன் ஆவார். இவர் தனது பாட்டியான இரண்டாம் கிளியோபாட்ரா மற்றும் தாய் மூன்றாம் கிளியோபாட்ராவுடன் இணைந்து எகிப்தின் இணை ஆட்சியாளராக கிமு 116 முதல் 107 முடியவும் மற்றும் கிமு 88 முதல் 81 முடிய ஆட்சி செய்தார்.
# ஒன்பதாம் தாலமி சோத்தர்

## இதனையும் காண்க

- தாலமி வம்சம்
- தாலமி பேரரசு
- எலனியக் காலம்
- பண்டைய எகிப்திய பார்வோன்கள்
# வளைந்த அலகுச் சிலம்பன்கள்

**வளைந்த அலகுச் சிலம்பன்கள்** (*Scimitar babbler*) என்பன குருவி வரிசையில் பழைய உலக சிலம்பன்களின் பெரிய குடும்பமாகும். இவை *பொமடோர்கினசு* மற்றும் *ஜபோய்லியா* பேரினங்களின் கீழ் வகைப்படுத்தப்பட்டுள்ள பறவைகளாகும். இவை வெப்பமண்டல ஆசியா பறவைகள். அதிக எண்ணிக்கையிலான இந்தப் பறவையினங்கள் இமயமலை மலைப் பகுதிகளில் வாழ்கின்றன.
# வளைந்த அலகுச் சிலம்பன்கள்

## விளக்கம்

வளைந்த அலகுச் சிலம்பன்கள் மென்மையான பஞ்சுபோன்ற இறகுகளைக் கொண்டவை. இவை வலுவான கால்களுடன் நடுத்தர அளவிலான, நெகிழ்-வால் நிலப் பறவைகளாகும். இந்தப் பறவைகள் குழுவாக வாழக்கூடியன, இடம்பெயர்வதில்லை., மேலும் பெரும்பாலான இனங்கள் குறுகிய வட்டமான இறக்கைகளுடன் பலவீனமான பறக்கும் தன்மையுடன் காணப்படும்.  
வளைந்த அலகுச் சிலம்பன்கள் நீண்ட கீழ்நோக்கி வளைந்த அலகுகளைக் கொண்டுள்ளன. அவை இலைக் குப்பைகளைக் கிளறி உணவு உண்ணப் பயன்படுகின்றன. வளைந்த அல்குகளைக் கொண்டதன் மூலம் இப்பறவைகள் இப்பெயரினைப் பெற்றன. இவை பொதுவாக நீண்ட வாலுடன், மேலே அடர் பழுப்பு மற்றும் கீழே வெள்ளை அல்லது ஆரஞ்சு-பழுப்பு வண்ணத்துடன் ஈர்க்கும் தலை வடிவங்களுடன், கண்ணின் வழியாக ஒரு அகன்ற கறுப்புப் பட்டையுடன், மேலேயும் கீழேயும் வெள்ளை நிறத்துடன் காணப்படும்.
# வளைந்த அலகுச் சிலம்பன்கள்

## வாழிடம்

பெரும்பாலான வளைந்த அலகுச் சிலம்பன்கள் காட்டில் வாழும் இனங்களாகும். இவை விரும்பும் அடர்ந்த தாவரங்களில் அவதானிப்பது கடினம். ஆனால் மற்ற சிலம்பன்களைப் போலவே இவையும் சத்தமிடும் பறவைகளாகும்.  
மற்ற சிலம்பன்கள் இனங்களைப் போலவே, இவை குழுக்களாக அடிக்கடி காணப்படும். மேலும் இந்திய வளைந்த அலகுச் சிலம்பன்கள் பெரும்பாலும் வெப்பமண்டல ஆசிய மழைக்காடு காடுகளில் காணப்படும்.  
பேரினங்கள்:  
- *பொமடோதோரிங்கசு* - 15 இனங்கள்
- *ஜாபோலெயா* - 2 இனங்கள்
# நான்காம் கிளியோபாட்ரா

**நான்காம் கிளியோபாட்ரா** (**Cleopatra IV**), பண்டைய எகிப்தை ஆண்ட கிரேக்க தாலமி வம்ச பார்வோன் எட்டாம் தாலமி-இராணி மூன்றாம் கிளியோபாட்ராவுக்கு கிமு 138/135-இல் பிறந்தவர். இவர் முதலில் எகிப்தின் பார்வோன் ஒன்பதாம் தாலமியை திருமணம் செய்து கொண்டு எகிப்தின் இணை ஆட்சியாளராக ஆட்சி செய்தார்.  
பின்னர் மண முறிவு பெற்று கிரேக்க செலூக்கியப் பேரரசர் ஒன்பதாம் ஆண்டியோக்கசை திருமணம் செய்து கொண்டு, சிரியாவின் இராணி ஆனார். இவருக்கு பனிரெண்டாம் தாலமி, சைப்பிரஸ் மன்னர் தாலமி, பத்தாம் ஆண்டியோக்கஸ் என மூன்று குழந்தைகள் பிறந்தது. இவர் இளம் வயதில் கிமு 112-இல் மறைந்தார்.
# நான்காம் கிளியோபாட்ரா

## இதனையும் காண்க

- தாலமி பேரரசு
- தாலமி வம்சம்
- பண்டைய எகிப்திய அரசிகள்
# தமிழ்நாடு பற்றிய சுருக்கமான தகவல்கள்

அமைவிடம்]]
தமிழ்நாட்டின் மேலோட்டமான, புற வழிகாட்டியாக பின்வரும் சுருக்கம் வழங்கப்படுகிறது:  
தமிழ்நாடு தென்னிந்தியாவில் உள்ள ஒரு மாநிலம் ஆகும். தமிழ்நாடு 130,058 கிமி2 (50,216 சதுர அடி மைல்) பரப்பளவைக் கொண்டுள்ளது. இது இந்தியாவின் பதினொன்றாவது பெரிய மாநிலமாகும். எல்லை மாநிலங்களாக மேற்கில் கேரளா, வடமேற்கில் கர்நாடகா, வடக்கே ஆந்திரா, கிழக்கே வங்காள விரிகுடா ஆகியன அமைந்துள்ளன. புதுச்சேரி ஒன்றியப் பகுதிச் சுற்றி இம் மாநிலம் உள்ளது.  
இந்திய தீபகற்பத்தின் தென்கோடி முனையான கன்னியாகுமரி அரபிக் கடல், வங்காள விரிகுடா, இந்தியப் பெருங்கடலை ஆகியவற்றைச் சந்திக்கும் இடமாகும். 1947 இல் இந்தியா சுதந்திரம் அடைந்தபோதுஇ சென்னை மாகாணம் சென்னை மாநிலமாக மாறியது. இன்றைய தமிழ்நாடுஇ கடலோர ஆந்திரப் பிரதேசம்இ ஒரிசாவில் உள்ள கஞ்சம் மாவட்டம்இ தென் கனரா மாவட்டம் கர்நாடகா மற்றும் கேரளாவின் சில பகுதிகளை உள்ளடக்கியதாக அது காணப்பட்டது. பின்னர் மாநிலம் மொழிவாரியாகப் பிரிக்கப்பட்டது. 1969 ஆம் ஆண்டில், சென்னை மாநிலம் தமிழ்நாடு என்று மறுபெயரிடப்பட்டது.
# தமிழ்நாடு பற்றிய சுருக்கமான தகவல்கள்

## பொதுவான குறிப்பு

### பெயர்

- பொதுப் பெயர் = தமிழ்நாடு
- உச்சரிப்பு: ;
- முதலில் அறியப்பட்டது : சென்னை மாநிலம் 1773 இல் நிறுவப்பட்டது; சென்னை மாநிலம் 1950 இல் உருவாக்கப்பட்டது; 14 ஜனவரி 1969 அன்று தமிழ்நாடு என மறுபெயரிடப்பட்டது
- அதிகாரப்பூர்வ பெயர்: தமிழ்நாடு
- வேறு பெயர்கள்
- உரிச்சொற்கள்
- தமிழ்
- இடப்பெயர்
- தமிழர்
- சுருக்கங்கள், பெயர் குறியீடுகள்
- ஐ.எசு.ஓ 3166-2:ஐ.என்: தமிழ்நாடு
- வாகன இலக்கத்தகடுகள்: TN
# தமிழ்நாடு பற்றிய சுருக்கமான தகவல்கள்

## பொதுவான குறிப்பு

### தரவரிசை (இந்தியா மாநிலங்களில்)

- மக்கள் தொகை: 6வது
- பரப்பளவு (2011 census): 11வது
- குற்றம் (2015): 7வது
- உள்நாட்டு ஒட்டுமொத்த உற்பத்தி (2014): 2வது
- மனித வளர்ச்சி சுட்டெண்:
- ஆயுள் எதிர்பார்ப்பு:
- எழுத்தறிவு:
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

தமிழ்நாட்டின் புவியியல் அமைப்பு
- தமிழ்நாடு: இந்தியாவின் மாநிலங்களும் ஆட்சிப்பகுதிகளும்
- தமிழ்நாட்டின் மக்கள் தொகை:
- தமிழ்நாட்டின் பகுதி:
- தமிழ்நாட்டின் வரைபடம்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாடு அமைவிடம்

- தமிழ்நாடு பின்வரும் பிராந்தியங்களில் அமைந்துள்ளது:
- வடக்கு அரைக்கோளம்
- கிழக்கு அரைக்கோளம்
- ஐரோவாசியா
- ஆசியா
- தெற்கு ஆசியா
- இந்தியா
- தென்னிந்தியா
- நேர வலயம்: இந்திய சீர் நேரம் (ஒ.ச.நே + 05:30)
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் சுற்றுச்சூழல்

- தமிழ்நாட்டின் தட்பவெப்பநிலை
- தமிழ் நாட்டின் பாதுகாக்கப்பட்ட இடங்கள்
- தமிழ்நாட்டின் உயிரினங்கள்
- தமிழ்நாட்டின் தாவரங்கள்
- தமிழ்நாட்டின் விலங்கினங்கள்
- தமிழ்நாட்டின் பறவைகள்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் சுற்றுச்சூழல்

#### தமிழ்நாட்டின் இயற்கையான புவியியல் அம்சங்கள்

- தமிழக ஏரிகளின் பட்டியல்
- தமிழ்நாட்டின் மலைகளின் பட்டியல்
- மேற்குத் தொடர்ச்சி மலை
- கிழக்குத் தொடர்ச்சி மலைகள்
- நீலமலை
- தமிழக ஆறுகளின் பட்டியல்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் பாதுகாக்கப்பட்ட பகுதிகள்

#### உயிர்க்கோள காப்பகங்கள்

இந்தியாவில் உள்ள நான்கு உயிர்க்கோள காப்பகங்ளில் மூன்று தமிழ்நாட்டில் உள்ளன. ஆசியாவில் தொண்ணூற்று ஐந்து இடங்கள் உள்ளன. இவை ஐக்கிய நாடுகள் கல்வி, அறிவியல், பண்பாட்டு நிறுவன மனிதன் மற்றும் உயிர்க்கோளம் திட்டத்தின் ஒரு பகுதியாகும்.  
தமிழ்நாட்டில் உள்ள 3 உயிர்க்கோளக் காப்பகங்கள் அளவு அடிப்படையில் பட்டியலிடப்பட்டுள்ளன:
1. மன்னார் வளைகுடா தேசிய கடல்சார் உயிரியல் பூங்கா
1. நீலகிரி உயிர்க்கோளக் காப்பகம்
1. அகத்தியமலை உயிரிக்கோளம்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் பாதுகாக்கப்பட்ட பகுதிகள்

#### தேசிய பூங்காக்கள்

<div>  
தமிழ்நாடு பரப்பளவைக் கொண்ட 5 தேசிய பூங்காக்களைக் கொண்டுள்ளது. இது மாநிலத்தின் 0.24% பகுதியை உள்ளடக்கியது. இது அனைத்து இந்திய மாநிலங்கள் மற்றும் ஒன்றியப் பகுதிகளை உள்ளடக்கிய மூன்றாவது குறைந்த சதவிதம் பகுதி ஆகும்.
1. இந்திரா காந்தி வனவிலங்கு உய்வகம் மற்றும் தேசியப்பூங்கா
1. முதுமலை தேசியப் பூங்கா
1. முக்கூர்த்தி தேசியப் பூங்கா
1. மன்னார் வளைகுடா தேசிய கடல்சார் உயிரியல் பூங்கா
1. கிண்டி தேசியப் பூங்கா
1. கொடைக்கானல் காட்டுயிர் உய்விடம்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் பாதுகாக்கப்பட்ட பகுதிகள்

#### வனவிலங்கு சரணாலயங்கள்

இந்தியாவில் பாதுகாக்கப்படும் வனவிலங்கு சரணாலயங்கள் – 7 வனவிலங்கு சரணாலயங்கள் மற்றும் 13 பறவைகள் சரணாலயங்கள் உள்ளன. இவை மொத்த மாநில பரப்பளவில் ஆக இருந்து, மொத்த மாநில பரப்பளவில் 2.30% ஆகவுள்ளது.
1. ஸ்ரீவில்லிபுத்தூர் வனவிலங்கு சரணாலயம்
1. இந்திரா காந்தி வனவிலங்கு உய்வகம் மற்றும் தேசியப்பூங்கா
1. களக்காடு முண்டந்துறை புலிகள் காப்பகம்
1. களக்காடு முண்டந்துறை புலிகள் காப்பகம்
1. கன்னியாகுமரி காட்டுயிர் உய்விடம்
1. முதுமலை தேசியப் பூங்கா
1. வல்லநாடு வெளிமான் காப்பகம்
1. சத்தியமங்கலம் வனவிலங்கு உய்வகம் மற்றும் புலிகள் காப்பகம்  
| <small>Zoo</small> | } |
| --- | --- |
|-  
|}
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் பாதுகாக்கப்பட்ட பகுதிகள்

#### யானை காப்பகங்கள்

யானைத் திட்டத்தில் தமிழ்நாடு முக்கியப் பங்கு வகிக்கிறது
1. நீலகிரி யானைகள் காப்பகம்
1. கோவை யானைகள் காப்பகம்
1. ஆனைமலை யானைகள் காப்பகம்
1. சிறிவில்லிபுத்தூர் யானைகள் காப்பகம்
1. தமிழ்நாட்டின் கோயில் மற்றும் தனியார் யானைகளுக்கான புத்துணர்வு முகாம்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் பாதுகாக்கப்பட்ட பகுதிகள்

#### புலி காப்பகங்கள்

தமிழ்நாட்டில் 4 புலிகள் காப்பகங்கள் புலிகள் பாதுகாப்புத் திட்டத்தின் ஒரு பகுதியாக அறிவிக்கப்பட்டுள்ளன:
1. களக்காடு முண்டந்துறை புலிகள் காப்பகம்
1. முதுமலை தேசியப் பூங்கா
1. ஆனைமலை-பரம்பிக்குளம் புலி காப்பகங்கள்
1. சத்தியமங்கலம் வனவிலங்கு உய்வகம் மற்றும் புலிகள் காப்பகம்  
மாநிலத்தில் 2 குறிப்பிடத்தக்க புலிகள் வாழ்விடங்கள் உள்ளன:
1. கன்னியாகுமரி காட்டுயிர் உய்விடம்
1. முக்கூர்த்தி தேசியப் பூங்கா
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் பாதுகாக்கப்பட்ட பகுதிகள்

#### பறவைகள் சரணாலயங்கள்

தமிழ்நாட்டில் மத்திய ஆசிய பறக்கும் பாதையின் தெற்குப் பகுதியில் 13 பறவைகள் சரணாலயங்கள் உள்ளன.
1. சித்திரங்குடி பறவைகள் சரணாலயம்
1. கஞ்சிரான் குளம் பறவைகள் சரணாலயம்
1. கரைவெட்டி பறவைகள் சரணாலயம்
1. கரிகிலி பறவைகள் சரணாலயம்
1. கூந்தன்குளம் பறவைகள் காப்பகம்
1. மேலசெல்வனூர் - கீழசெல்வனூர் பறவைகள் சரணாலயம்
1. கோடியக்கரை காட்டுயிர் உய்விடம்
1. பழவேற்காடு பறவைகள் காப்பகம்
1. வடுவூர் பறவைகள் சரணாலயம்
1. வேடந்தாங்கல் பறவைகள் சரணாலயம்
1. வெள்ளோடு பறவைகள் சரணாலயம்
1. வேட்டங்குடி பறவைகள் சரணாலயம்
1. விராலிமலை மயில்கள் சரணாலயம்
1. கல்லாபெரம்பூர் ஏரி
1. சுசீந்திரம் தேரூர் பறவைகள் சரணாலயம்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் பகுதிகள்

#### தமிழ்நாட்டின் சுற்றுச்சூழல் பகுதிகள்

- தமிழ்நாட்டின் சுற்றுச்சூழல் பகுதிகளின் பட்டியல்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் பகுதிகள்

#### தமிழ்நாட்டின் நிர்வாகப் பிரிவுகள்

தமிழ்நாட்டின் நிர்வாகப் பிரிவுகள்
- தமிழ்நாட்டின் மாவட்டங்கள்
- தமிழ்நாட்டின் நகராட்சிகள்  
##### தமிழ்நாட்டின் மாவட்டங்கள்  
- தமிழ்நாட்டின் மாவட்டங்கள்  
##### தமிழ்நாட்டின் நகராட்சிகள்  
- தமிழ்நாட்டின் நகராட்சிகள்
- தமிழ்நாட்டின் தலைநகரம்
- தமிழ்நாட்டில் மிக அதிக மக்கள் தொகை கொண்ட நகரங்களின் பட்டியல்
# தமிழ்நாடு பற்றிய சுருக்கமான தகவல்கள்

## தமிழ்நாட்டின் புவியியல்

### தமிழ்நாட்டின் மக்கள்தொகை பரம்பல்

- தமிழ்நாட்டின் மக்கள்தொகை பரம்பல்
# தமிழ்நாடு பற்றிய சுருக்கமான தகவல்கள்

## தமிழக அரசாங்கமும் அரசியலும்

தமிழ்நாடு அரசியல்  
- அரசாங்கத்தின் வடிவம்: இந்திய மாநில அரசாங்கம் (நாடாளுமன்ற முறை – சார்பாண்மை மக்களாட்சி)
- தலைநகரம் : தமிழ்நாட்டின் தலைநகரம்
- தமிழ்நாட்டில் தேர்தல்கள்
- (குறிப்பிட்ட தேர்தல்கள்)
# தமிழ்நாடு பற்றிய சுருக்கமான தகவல்கள்

## தமிழக அரசாங்கமும் அரசியலும்

### தமிழகத்தில் மத்திய அரசு

- தமிழ்நாடு மாநிலங்களவை உறுப்பினர்கள்
- தமிழ்நாடு பிரதேச காங்கிரஸ் குழு
- தமிழ்நாட்டில் இந்திய நாடாளுமன்றத் தேர்தல், 2009
- தமிழ்நாட்டில் இந்திய நாடாளுமன்றத் தேர்தல், 2014
# தமிழ்நாடு பற்றிய சுருக்கமான தகவல்கள்

## தமிழக அரசாங்கமும் அரசியலும்

### தமிழக அரசாங்கத்தின் கிளைகள்

- தமிழ்நாடு அரசு